**PRIJEDLOG ODLUKE**

Na temelju članka 86. Zakona o prostornom uređenju (Narodne novine, 153/13, 65/17, 114/18, 39/19 i 98/19) i članka 31. Statuta Općine Martijanec (Službeni vjesnik Varaždinske županije 10/13, 24/13, 18/18, 09/20 i 14/21), Općinsko vijeće Općine Martijanec na 3. sjednici održanoj 04. listopada 2021. godine donosi

ODLUKU O IZRADI

III. IZMJENA I DOPUNA PPUO MARTIJANEC

1. Donosi se Odluka o izradi III. izmjena i dopuna PPUO Martijanec (u daljnjem tekstu: Odluka) kojom počinje izrada III. izmjena i dopuna PPUO Martijanec (u daljnjem tekstu: Plan).

# I. PRAVNA OSNOVA

1. Pravna osnova za izradu Plana je:
* Zakon o prostornom uređenju (Narodne novine, 153/13, 65/17, 114/18, 39/19 i 98/19; u daljnjem tekstu: Zakon)
* Pravilnik o sadržaju, mjerilima kartografskih prikaza, obveznim prostornim pokazateljima i standardu elaborata prostornih planova (Narodne novine, 106/98, 39/04, 45/04, 163/04, ~~148/10~~ (prestao važiti) i 9/11)
* Prostorni plan Varaždinske županije (Službeni vjesnik Varaždinske županije, 8/00, 29/06 i 16/09) i
* Prostorni plan uređenja Općine Martijanec (Službeni vjesnik Varaždinske županije, 19/03, 02/13, 47/18 i 59/18 - pročišćeni tekst) (u daljnjem tekstu: PPUO Martijanec).
1. Nositelj izrade Plana je Jedinstveni upravni odjel Općine Martijanec.

# II. RAZLOZI IZRADE I DONOŠENJA PLANA

1. Razlog izrade Plana je ukidanje obveze izrade urbanističkog plana uređenja za proširenje zone groblja u naselju Martijanec/Gornji Martijanec i davanje lokacijskih uvjeta za gradnju na istom.
2. Sukladno članku 16. Pravilnika o grobljima (Narodne novine, 99/02), za proširenje postojećih groblja u površini većoj od 20% ukupne površine groblja potrebna je izrada Detaljnog plana uređenja. Međutim, sukladno Zakonu, Detaljni planovi uređenja više se ne izrađuju, a članak 79. propisuje u kojim slučajevima postoji obveza donošenja urbanističkog plana uređenja.

# III. OBUHVAT PLANA

1. Obuhvat Izmjena i dopuna odnosi se na površinu groblja u naselju Martijanec/Gornji Martijanec, sukladno navedenim razlozima izrade Plana.
2. Izmjene i dopune planirane su u grafičkom i tekstualnom dijelu plana.

# IV. SAŽETA OCJENA STANJA U PROSTORU OBUHVATA PLANA

1. Izmjene i dopune odnose se na postojeće grovlje u naselju Martijanec/Gornji Martijanec te planiranu površinu za proširenje groblja, južno od postojećeg groblja koja je u potpunosti neizgrađena.

# V. CILJEVI I PROGRAMSKA POLAZIŠTA PLANA

1. Istaknutim razlozima za izradu Plana određeni su ujedno ciljevi i programska polazišta, a sve kako bi se omogućila učinkovita provedba Plana i prilagodba potrebama stanovništva Općine.

# VI. POPIS SEKTORSKIH STRATEGIJA, PLANOVA, STUDIJA I DRUGIH DOKUMENATA PROPISANIH POSEBNIM ZAKONIMA KOJIMA, ODNOSNO U SKLADU S KOJIMA SE UTVRĐUJU ZAHTJEVI ZA IZRADU PROSTORNIH PLANOVA

1. U izradi Plana koristit će se raspoloživa prostorno planska dokumentacija te dokumentacija prostora koju iz područja svog djelokruga osiguravaju tijela i osobe određene posebnim propisima.

# VII. NAČIN PRIBAVLJANJA STRUČNIH RJEŠENJA

1. Stručno rješenje Plana izradit će stručni izrađivač koji udovoljava uvjetima Pravilnika o izdavanju suglasnosti za obavljanje stručnih poslova prostornog uređenja (Narodne novine, 136/15).

# VIII. POPIS JAVNOPRAVNIH TIJELA ODREĐENIH POSEBNIH PROPISIMA KOJA DAJU ZAHTJEVE ZA IZRADU PLANA IZ SVOG DJELOKRUGA, TE DRUGIH SUDIONIKA KOJI TREBAJU SUDJELOVATI U IZRADI PLANA

1. Uzevši u obzir predmet izmjena i dopuna podatke, planske smjernice i dokumente iz područja njihovog djelokruga za potrebe izrade Plana zatražit će se od:
* **Zavod za prostorno uređenje Varaždinske županije**, Mali plac 1/a, Varaždin
* **Upravni odjel za prostorno uređenje, graditeljstvo i zaštitu okoliša Varaždinske županije**, Vrazova 4, Varaždin
* lokalno nadležna komunalna poduzeća
* **Grad Ludbreg**, Trg Svetog Trojstva 14, Ludbreg
* **Grad Varaždinske Toplice**, Ul. Dr. Franje Tuđmana 4, Varaždinske Toplice
* **Općina Sveti Đurđ**, Ulica braće Radić 1, Sveti Đurđ
* **Općina Trnovec Bartolovečki**, Bartolovečka ulica 76, Trnovec Bartolovečki
* **Općina Jalžabet**, Trg braće Radić 16, Jalžabet
* **Općina Rasinja**, Trg sv. Florijana 2, Rasinja
* **Općina Orehovica**, Čakovečka 9, Orehovica

i drugi sudionici čije je sudjelovanje propisano Zakonom i/ili čije sudjelovanje se u tijeku izrade pokaže potrebnim.

# IX. PLANIRANI ROK ZA IZRADU PLANA, ODNOSNO NJEGOVIH POJEDINIH FAZA

1. Rok u kojem su tijela i osobe iz prethodnog članka obvezne dostaviti podatke, planske smjernice i/ili dokumente iz područja svoje nadležnosti je 15 dana od dana zaprimanja poziva.
2. Planirani rok za izradu Nacrta prijedloga Plana je 20 radnih dana od dobivanja podloga, odnosno dana isteka roka za pribavljanje prethodnih zahtjeva.
3. Rokovi javne rasprave i pripreme izvješća o javnoj raspravi utvrđeni su Zakonom.

# X. IZVORI FINANCIRANJA IZRADE PLANA

1. Izrada plana financirati će se iz proračuna Općine Martijanec.

# XI. ODLUKA O DRUGIM PITANJIMA ZNAČAJNIM ZA IZRADU NACRTA PLANA

1. Po ovoj Odluci nema drugih pitanja značajnih za izradu Plana.
2. Sukladno mišljenju dobivenom od Upravnog odjela za prostorno uređenje, graditeljstvo i zaštitu okoliša Varaždinske županije (Klasa: 350-02/21-01/22, Urbroj: 2186/1-08/3-21-3, od 24.09.2021. godine), za Plan nije potrebno provesti postupak ocjene o potrebi strateške procjene utjecaja plana na okoliš, niti stratešku procjenu.

# XII. PRIJELAZNE I ZAVRŠNE ODREDBE

1. Nositelj izrade dostavlja primjerak ove Odluke:
* tijelima i osobama određenim posebnim propisima navedenim člankom 9. ove Odluke i
* Zavodu za prostorni razvoj, Ulica Republike Austrije 20, Zagreb
1. Ova Odluka stupa na snagu osmog dana od dana objave u Službenom vjesniku Varaždinske županije.

KLASA:400-01/21-01/4
UR.BROJ:2186/19-01-21-1

Martijanec, 04.listopad 2021. godine.

 Predsjednik Općinskog vijeća

 Stjepan Golubić, ing, v.r.